
ГР. КРУМОВГРАД

Д О К Л А Д Н А   З А П И С К А

от СЕБИХАН КЕРИМ МЕХМЕД -  кмет на Община Крумовград

ОТНОСНО: Предоставяне на временен безлихвен заем по процедура чрез директно предоставяне на безвъзмездна финансова помощ BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“, финансирана от Програма „Развитие на човешките ресурси” 2021-2027 г. 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
В началото на месец декември 2024 година Министерството на труда и социалната политика изпрати до общините - конкретни бенефициенти, указания за кандидатстване по процедура чрез директно предоставяне на безвъзмездна финансова помощ BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“, финансирана от Програма „Развитие на човешките ресурси” 2021-2027 година. 
Съгласно горе-цитираните указания не трябваше да се допуска прекъсване на предоставяните здравно-социални услуги на допустимите по настоящата операция целеви групи. За целта беше необходимо в срок до 15.01.2025 година, всички кандидати – общини да представят препис от Решение на Общински съвет за даване на съгласие за кандидатстване по процедура BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“ и препис от Решение на Общински съвет за възлагане на услуга от общ икономически интерес /УОИИ/. С решение № 264/23.12.2024 година Общински съвет Крумовград даде съгласие за кандидатстване и за възлагане на УОИИ по процедурата. 

През месец декември бяха изготвени оценки на потребностите на потенциалните потребители по новата процедура. Община Крумовград, след приключване на проекта по процедура „Грижа в дома“, считано от 16.01.2025 година назначи 10 домашни помощници /6,375 щата/ и 1 социален работник /1 щат/. От 03.02.2025 година е назначен още 1 домашен помощник /0,25 щата/. Указанията на УО на Програма „Развитие на човешките ресурси“ са, че всички разходи до подписване на договор за БФП ще бъдат ретроактивни.
Към днешна дата процедура BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“ по ПРЧР 2021-2027 все още не е обявена за кандидатстване и съответно няма подписан договор за БФП. До общините в края на януари бяха изпратени изменени указания за кандидатстване, които все още не са официално публикувани.
Предвид изложеното по-горе е необходимо Община Крумовград да предостави от бюджета си временен безлихвен заем в размер на 16 000 лева за изплащане на заплатите на работещите лица по проекта /домашни помощници и социален работник/ за месец януари и февруари 2025 година. 

С цел недопускане на закъснение за изплащането на заплатите на назначените домашни помощници, предлагам да бъде допуснато предварително изпълнение на решението по реда на чл. 60, ал. 1 от АПК.

На основание чл.21, ал.1, т. 6 и т.23 от ЗМСМА,  чл.104, ал.1, т. 5 и ал. 4 от ЗПФ, чл.41, ал.1 и ал.2 от Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Крумовград, предлагам Общински съвет Крумовград да приеме следното 

Р Е Ш Е Н И Е :

1. Дава съгласие за предоставяне  на временен безлихвен заем от преходния остатък от бюджета на община Крумовград за 2024 година за изпълнение на дейностите по проект, по процедура чрез директно предоставяне на безвъзмездна финансова помощ BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“, финансирана от Програма „Развитие на човешките ресурси” 2021-2027 г. в размер на 16 000 лева.


2.ДОПУСКА предварително изпълнение на решението на основание чл. 60, ал. 1 от АПК, съгласно изложените мотиви в докладната записка.

ВНЕСЪЛ:………………………







                   
 (СЕБИХАН МЕХМЕД)
Изготвил:  .............................

                   (К. Тюрдиева) 
Съгласували: 
1. .............................

                           (В. Хаджиева)

            2. ..............................   

                           (В. Пехливанова)

